Skepsis
Skepsis ry on vuonna 1987 perustettu suomalainen tieteellinen yhdistys ja skeptikkojärjestö. Yhdistyksen tarkoitus on edistää kriittistä ajattelua sekä tieteeseen ja järkeen perustuvaa käsitystä maailmasta. Yhdistyksen mukaan kiisteltyjä tai erityisen poikkeuksellisia väitteitä tulisi tarkastella tieteen keinoin. Yhdistys myös ylläpitää tällaisesta toiminnasta kiinnostuneiden ihmisten verkostoa, järjestää kokouksia ja keskustelu- ja luentotilaisuuksia sekä harjoittaa tiedotus- ja valistustoimintaa.
Yhdistys on poliittisesti, aatteellisesti sekä uskonnollisesti sitoutumaton.
Snopes
Snopes eli Urban Legend Reference Pages on tunnettu, vuodesta 1995 toiminut amerikkalainen Internet-sivusto, joka pyrkii kumoamaan tai vahvistamaan laajalle levinneitä kaupunkitarinoita, Internet-huhuja, ketjukirjeitä ja muita epävarmaa alkuperää olevia tarinoita. Snopesia ylläpitävät Barbara ja David Mikkelson, kalifornialainen pariskunta joka avioitui tavattuaan Usenet-ryhmässä "alt.folklore.urban".